Diari Oficial de la Generalitat Valenciana


Sumari del DOGV 3868, del 31-10-2000 (2000/8593)

RESOLUCIÓ de 24 d'octubre de 2000, del Rectorat de la Universitat Jaume I, per la qual es convoca una oferta pública per a la selecció d'un tècnic mitjà d'investigació d'aquest organisme, amb contracte laboral temporal per obra o servei (projecte 9I039, formulació i avaluació de pintures no contaminants per a la protecció anticorrosiva d'acers i materials galvanitzats).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3868

Data del DOGV
:   31-10-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8593


Data del document
:   24-10-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * personal d'investigació
    * universitat
    * concurs administratiu

RESOLUCIÓ de 24 d'octubre de 2000, del Rectorat de la Universitat Jaume I, per la qual es convoca una oferta pública per a la selecció d'un tècnic mitjà d'investigació d'aquest organisme, amb contracte laboral temporal per obra o servei (projecte 9I039, formulació i avaluació de pintures no contaminants per a la protecció anticorrosiva d'acers i materials galvanitzats). [2000/M8593]
  
D'acord amb allò que s'ha establit en l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest rectorat, fent ús de les atribucions que li confereix l'article 18, en relació amb l'article 3.E de la Llei de Reforma Universitària, convoca una oferta pública d'una plaça de tècnic mitjà d'investigació d'acord amb les següents bases:
  
Primera. Denominació del lloc de treball
  
Tècnic mitjà d'investigació.
  
Segona. Retribució íntegra mensual
  
La retribució íntegra mensual, inclosa la part proporcional de les pagues extres, serà de 205.495 pessetes, en concepte de sou base.
  
Tercera. Objecte i període
  
El projecte 9I039 té com a objectiu la realització de les investigacions pertinents a fi d'obtenir pintures amb base d'aigua de baix impacte ambiental.
  
En la realització de l'esmentat projecte s'utilitzen diferents tècniques experimentals entre les quals cal destacar els assaigs electroquímics d'espectroscòpia d'impedàncies (EIS) i els assaigs tèrmics de calorimetria diferencial d'escombratge (DSC).
  
En el marc del present projecte el grup d'investigació de l'UJI vol incorporar un tècnic d'investigació amb la missió de:
  
- Oferir suport en la realització d'assaigs electroquímics (EIS) i calorimètrics (DSC).
  
- Oferir suport en la modelització i tractament estadístic de les dades.
  
La duració del contracte serà d'un mes.
  
Quarta. Jornada de treball
  
 40 hores setmanals.
  
Cinquena. Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats en què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.
  
- Tindre complits 18 anys i no haver complit l'edat de jubilació.
  
- Estar en possessió del títol de diplomat, enginyer tècnic, arquitecte tècnic o equivalent. En el cas de titulacions obtingudes a l'estranger hom haurà d'estar en possessió de la credencial que acredite la seua homologació.
  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques. Les persones aspirants la nacionalitat dels quals no siga l'espanyola hauran d'acreditar, igualment, no estar sotmeses a sanció disciplinària o condemna penal que impedisca, en el seu estat, l'accés a la funció pública.
  
Aquests requisits hauran de posseir-se en el dia de la finalització del termini de presentació de sol·licituds, i mantindre's fins al moment de la firma del contracte de treball.
  
Sisena. Mèrits preferents
  
- Es valorarà que la persona candidata curse una carrera, preferentment Enginyeria Industrial, Enginyeria Química o Llicenciatura en Química.
  
- Experiència en treball de laboratori.
  
- Coneixement de camps com ara corrosió, electroquímica i de disciplines com la ciència dels materials.
  
- Coneixement d'ofimàtica i programes gràfics de tractament de dades.
  
- Coneixements d'anglès.
  
Setena. Sistema selectiu de la plaça
  
Per part de la comissió encarregada de resoldre aquesta selecció, es valorarà els currículums dels aspirants d'acord al barem que figura en l'annex II. La comissió podrà, de considerar-ho oportú, realitzar una prova i entrevista als aspirants preseleccionats relacionada amb el perfil de la plaça.
  
 La comissió avaluadora podrà declarar desert el procediment de selecció en què cas que valorats els mèrits i, si és procedent, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.
  
Vuitena. Comissió avaluadora
  
La comissió avaluadora tindrà l'estructura que figura en l'annex III d'aquesta convocatòria.
  
Els membres del tribunal han d'abstenir-se d'intervenir quan coincidisca en aquests alguna circumstància de les que estableixen els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies establides en els articles esmentats.
  
La comissió resoldrà tots els dubtes que puguen sorgir de l'aplicació d'aquestes normes, així com en allò que es puga produir dels casos no establits.
  
El procediment d'actuació de la comissió s'ajustarà en tot moment al que disposen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran dirigir-se al director del projecte, Juan J. Saura Barreda, del Departament de Tecnologia, campus Riu Sec, telèfon: 794 55 08 76.
  
Novena. Presentació d'instàncies
  
Les sol·licituds, formalitzades segons el model que s'adjunta en l'annex I, juntament amb el currículum i els documents que acrediten els mèrits al·legats, seran presentades en el Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: les instàncies es presentaran en sobre obert perquè l'empleat estampe el segell de dates en la part superior esquerra d'aquestes, havent de figurar amb claredat el nom de l'oficina i la data
  
 És necessari presentar una fotocòpia del document nacional d'identitat
  
No serà necessària la compulsa dels documents que es presenten fotocopiats, serà suficient la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i dels documents aportats, que hagen sigut objecte de valoració.
  
 Les persones aspirants que no posseïsquen la nacionalitat espanyola i tinguen dret a participar hauran de presentar una fotocòpia del document que acredite la seua nacionalitat i, si és procedent, els documents que acrediten el vincle de parentiu i el fet d'estar a càrrec del nacional d'un altre estat amb el qual tinguen l'esmentat vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si és procedent, del fet que la persona aspirant està al seu càrrec.
  
Deu. Llista d'admesos i resultat de la selecció
  
Una vegada finalitze el termini per a presentar instàncies, el rector dictarà una resolució mitjançant la qual aprovarà la llista de persones admeses i excloses en aquest procés selectiu, així com la composició de la comissió avaluadora encarregat de jutjar-lo.
  
El resultat d'aquest procés de selecció es publicarà al tauler d'anuncis del Servei de Recursos Humans i en la pàgina web que té assignada el Servei de Recursos Humans en el SIC.: http://sic.uji.es/serveis/rec-hum/seleccio/
  
Onze. Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions de la comissió avaluadora, d'acord amb la mencionada norma.
  
Castelló de la Plana, 24 d'octubre de 2000.- El rector: Fernando Romero Subirón.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
SOL·LICITE l'admissió en el procés selectiu per a cobrir una plaça de ..., convocat per resolució de data ..., publicat en el Diari Oficial de la Generalitat Valenciana número ...
  
Projecte
  
Director/a
  
DECLARE que són certes les dades consignades i que complisc les condicions exigides per a l'ingrés en la funció pública i les especialment assenyalades en aquesta convocatòria.
  
La persona interessada,
  
Castelló de la Plana, ... de ... de 2000
  
RECTORAT DE LA UNIVERSITAT JAUME I
  
ANNEX II
  
Barem
  
Expedient: fins a 5 punts.
  
Experiència en treballs de laboratori afins: fins a 5 punts.
  
Coneixements de corrosió i electroquímica: fins a 4 punts.
  
Coneixements de la disciplina de ciència dels materials: fins a 5 punts.
  
Experiència en ofimàtica i maneig de programes informàtics: fins a 5 punts.
  
Coneixement de valencià: fins a 2 punts
  
Coneixements d'anglès: fins a 2 punts
  
ANNEX III
  
Comissió avaluadora titular
  
President: el vicerector d'Investigació i Planificació, o persona en qui delegue.
  
Tres vocals en representació de la Universitat Jaume I.
  
Un representant del Comité d'Empresa, a proposta d'aquest òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.